CELEX: 62021TN0167
Language: da
Date: 2021-03-29 00:00:00
Title: Sag T-167/21: Sag anlagt den 29. marts 2021 — European Gaming and Betting Association mod Kommissionen

31.5.2021   
            
            
               DA
            
            
               Den Europæiske Unions Tidende
            
            
               C 206/33
            
         
      Sag anlagt den 29. marts 2021 — European Gaming and Betting Association mod Kommissionen
      (Sag T-167/21)
      (2021/C 206/41)
      Processprog: engelsk
      
         Parter
      
      
         Sagsøger: European Gaming and Betting Association (Etterbeek, Belgien) (ved advokaterne T. De Meese, K. Bourgeois og M. Van Nieuwenborgh)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgtes afgørelse af 18. december 2020 i sag SA.44830 (2016/FC) — Netherlands: Prolongation of gambling licenses in the Netherlands (Nederlandene: forlængelse af spillelicenser i Nederlandene) (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres det gældende, at sagsøgte tilsidesatte sagsøgerens processuelle rettigheder, idet den ikke indledte en formel undersøgelsesprocedure i henhold til artikel 108, stk. 2, TEUF, skønt dens indledende undersøgelse ikke fjernede enhver tvivl om, hvorvidt der forelå statsstøtte.
                  
                              —
                           
                           
                              Det gøres gældende, at varigheden af og omstændighederne omkring den indledende undersøgelse udgør et bevis for, at sagsøgte var i tvivl om, hvorvidt der forelå statsstøtte.
                           
                        
                              —
                           
                           
                              Endvidere har sagsøgeren gjort gældende, at det betydelige skift i sagsøgtes analyse under den indledende undersøgelse udgør et bevis for, at sagsøgte var i tvivl om, hvorvidt der forelå statsstøtte.
                           
                        
                              —
                           
                           
                              Sagsøgeren har ligeledes gjort gældende, at sagsøgte med urette konkluderede, at der ikke herskede tvivl om, hvorvidt Nederlandenes forlængelse af de etablerede tilladelsesindehaveres eksisterende tilladelser til sportsvæddemål, hestevæddeløb, lotteri og kasino gav tilladelsesindehaverne en fordel.
                           
                        
            
                  2.
               
               
                  Med det andet anbringende gøres det gældende, at sagsøgte anlagde et åbenbart urigtigt skøn, da den fandt, at Nederlandenes forlængelse af de etablerede tilladelsesindehaveres eksisterende tilladelser til sportsvæddemål, hestevæddeløb, lotteri og kasino ikke giver en fordel som omhandlet i artikel 107, stk. 1, TEUF.
                  
                              —
                           
                           
                              Det gøres gældende, at sagsøgte begik åbenbare faktiske fejl, da den konstaterede dels, at alle tilladelsesindehavere er retligt forpligtet til at lade nettooverskuddet fra spillevirksomheden tilgå almennyttige formål, dels at det ikke var muligt for tilladelsesindehaverne at opnå fortjeneste.
                           
                        
                              —
                           
                           
                              Endvidere har sagsøgeren gjort gældende, at sagsøgte begik en åbenbar retlig fejl, da den konstaterede, at tildelingen af de omhandlede tilladelser ikke gav modtagerne en fordel, da disse tilladelser ikke kan siges at have forbedret tilladelsesindehavernes økonomiske situation.
                           
                        
            
         (1)  EUT 2021, C 17, s. 1.